ພະນັກງານ ພັກ ແລະ ລັດ ໄດ້ໃຊ້ອຳນາດ ເກີນຂອບເຂດ ແລະ ບໍ່ປະຕິບັດຕາມກົດໝາຍ
ທ່ານຄຳສານ ສຸວົງ ປະທານອົງການໄອຍະການ ປະຊາຊົນສູງສຸດ ຖະແຫລງຢືນຢັນວ່າ ໄດ້ກວດພົບ ການໃຊ້ ອຳນາດ ເກີນຂອບເຂດ ແລະ ບໍ່ໄດ້ປະຕິບັດຕາມກົດໝາຍ.
ພະນັກງານພັກ ແລະ ລັດຖະບານລາວ ໄດ້ໃຊ້ອຳນາດຢ່າງເກີນຂອບເຂດ ແລະ ບໍ່ ປະຕິບັດຕາມກົດໝາຍ ເພື່ອຫາຜົນປະໂຫຍດສ່ວນໂຕຫຼາຍຂຶ້ນ ໂດຍສະເພາະ ກໍແມ່ນ ພະນັກງານປ້ອງກັນຄວາມສະຫງົບນັ້ນ ທ່ານຄຳສານ ສຸວົງ ປະທານອົງການໄອຍະການປະຊາຊົນສູງສຸດ ຖະແຫລງຢືນຢັນ ວ່າ ໄດ້ກວດພົບການໃຊ້ອຳນາດ ຢ່າງເກີນຂອບເຂດ ແລະ ບໍ່ໄດ້ປະຕິບັດຕາມ ກົດໝາຍ ໂດຍບັນດາພະນັກງານພັກ ແລະ ລັດຖະບານລາວ ເພີ່ມຂຶ້ນນັບມື້ ໂດຍ ສະເພາະແມ່ນການປະຕິບັດໜ້າທີ່ ຂອງບັນດາພະນັກງານປ້ອງກັນຄວາມສະຫງົບ ຫຼື ເຈົ້າໜ້າທີ່ຕຳຫຼວດ ທີ່ໃຊ້ອຳນາດເກີນຂອບເຂດ ທີ່ກົດໝາຍກຳນົດໄວ້ ເຊັ່ນການ ຄວບຄຸມໂຕຜູ້ຕ້ອງສົງໄສ ການກວດຄົ້ນອາຄານທີ່ພັກອາໄສ ແລະ ການລະເມີດສິດທິ ສ່ວນບຸກຄົນ ໂດຍບໍ່ມີຄຳສັ່ງສານ ຫຼື ຄຳສັ່ງຂອງໄອຍະການ ເປັນຕົ້ນ ທັງນີ້ ໂດຍການກວດກາຢ່າງປິດລັບ ໃນໄລຍະ 6 ເດືອນຕົ້ນປີ 2017 ນີ້ ກໍພົບວ່າ ມີພະນັກງານປ້ອງກັນຄວາມສະຫງົບ ໄດ້ໃຊ້ອຳນາດເກີນຂອບເຂດ ແລະ ບໍ່ປະຕິບັດ ຕາມກົດໝາຍເກີດຂຶ້ນກວ່າ 360 ກໍລະນີ ດັ່ງທີ່ທ່ານຄຳສານ ໄດ້ຢືນຢັນວ່າ: ທາງດ້ານຄະນະກວດກາສູນກາງພັກປະຊາຊົນປະຕິວັດລາວ ກໍໄດ້ຮັບຈົດໝາຍຮ້ອງ ຮຽນ ຈາກປະຊາຊົນລາວ ຈຳນວນ 3,640 ສະບັບ ທີ່ເປັນການຮຽກຮ້ອງຂໍໃຫ້ດຳເນີນ ມາດຕະການກວດກາບັນດາສະມາຊິກພັກ ທີ່ຖືກສົງໄສວ່າ ໄດ້ປະຕິບັດໜ້າທີ່ ແລະ ໃຊ້ອຳນາດເພື່ອຫາຜົນປະໂຫຍດສ່ວນໂຕ ໂດຍທຸຈະລິດ ແລະ ໄດ້ກໍ່ໃຫ້ເກີດຜົນເສຍ ຫາຍຕໍ່ປະເທດຊາດ ຢ່າງຫລວງຫລາຍ ໃນຊ່ວງ 5 ປີ ທີ່ຜ່ານມາ ທັງນີ້ ໂດຍຈາກການກວດກາໃນຈຳນວນ 734 ກໍລະນີເປົ້າໝາຍ ຕາມການຮຽກຮ້ອງ ດັ່ງກ່າວ ກໍພົບວ່າ ການທຸຈະລິດໄດ້ສ້າງຄວາມເສຍຫາຍຄິດເປັນມູນຄ່າເຖິງ 4,145 86 ຕື້ກີບ ພ້ອມດ້ວຍການເສຍຫາຍໃນສ່ວນຂອງເງິນຕາຕ່າງປະເທດ 70 77 ລ້ານໂດລາ ກັບ 381 68 ລ້ານບາດ ແລະ 539,518 ຢວນ ທັງຍັງມີການລັກລອບຂາຍໄມ້ຂອງ ລັດຖະບານ ໂດຍຜິດກົດໝາຍຫລາກວ່າ 4 ລ້ານແມັດກ້ອນອີກດ້ວຍ ທາງດ້ານທ່ານວັນໄຊ ພອງສະຫວັນ ຮອງຫົວໜ້າຄະນະຈັດຕັ້ງສູນກາງພັກ ໃຫ້ການ ຍອມຮັບວ່າ ພັກກຳລັງປະເຊີນກັບບັນຫາການຈັດຕັ້ງ ທີ່ບໍ່ມີປະສິດທິພາບຫລາຍຂຶ້ນ ນັບມື້ ໂດຍມີສາເຫດມາຈາກການປະຕິບັດໂຕ ທີ່ຂາດຄວາມຮັບຜິດຊອບຕໍ່ສ່ວນລວມ ຂອງສະມາຊິກພັກ ເປັນສຳຄັນ ເຊັ່ນການຫລິ້ນພັກ-ຫລິ້ນພວກ ການບໍ່ຍອມຮັບການ ວິຈານກັນ ຢ່າງກົງໄປກົງມາ ການອາຄາດມາດຮ້າຍຕໍ່ກັນ ການບໍ່ຍອມຮັບໃນຄວາມຮູ້- ຄວາມສາມາດ ລະຫວ່າງຜູ້ບັງຄັບບັນຊາ ແລະ ຜູ້ໃຕ້ບັງຄັບບັນຊາ ການບໍ່ເຄົາລົບ ລະບຽບຂອງພັກ ແລະ ການທຸຈະລິດ ໂດຍໃນຮອບ 5 ປີ ທີ່ຜ່ານມາ ສູນກາງພັກໄດ້ລົງໂທດທາງວິໄນຕໍ່ສະມາຊິກພັກ 2,723 ຄົນ ປົດອອກຈາກພັກ 1,440 ຄົນ ທີ່ໄດ້ກໍ່ຄວາມເສຍຫາຍໃຫ້ແກ່ພັກ-ລັດ ຫຼາຍກວ່າ 5,113 ຕື້ກີບ ໃນນີ້ເປັນສະມາຊິກເພດຍິງ 171 ຄົນ ສ່ວນອີກ 1,007 ຄົນ ໄດ້ຊື້ຈ້າງ ເພື່ອເຂົ້າມາເປັນສະມາຊິກພັກ ແລະ ໄດ້ໃຊ້ອຳນາດເພື່ອສະແຫວງຫາຜົນປະໂຫຍດ ສ່ວນໂຕ ເປັນສຳຄັນ ທາງດ້ານອົງການເພື່ອຄວາມໂປ່ງໃສສາກົນ ຫຼື Transparency International ທີ່ໄດ້ ດຳເນີນການສຳຫຼວດຄວາມຄິດເຫັນ ຂອງນັກທຸລະກິດ ກ່ຽວກັບສະພາບການສໍ້ລາດ ບັງຫລວງໃນ 176 ປະເທດ ໄດ້ຈັດໃຫ້ລາວຢູ່ອັນດັບທີ 123 ໃນປີ 2016 ໂດຍເປັນ ການເລື່ອນອັນດັບທີ່ດີຂຶ້ນເຖິງ 16 ອັນດັບ ທຽບກັບປີ 2015 ທີ່ລາວຢູ່ອັນດັບທີ 139 ອັນເປັນຜົນຈາກການທີ່ນັກທຸລະກິດຊາວຕ່າງຊາດ ທີ່ລົງທຶນໃນລາວ ໄດ້ໃຫ້ຄວາມໄວ້ ວາງໃຈ ຕໍ່ລັດຖະບານລາວເພີ່ມຂຶ້ນ ຈາກ 25 ເປີເຊັນ ໃນປີ 2015 ເປັນ 30 ເປີເຊັນ ໃນປີ 2016 ນັ້ນເອງ